**Az Agrárminiszter**

pályázatot hirdet

**Agrárszakképző Centrumokban

főigazgatói munkakörök (magasabb vezető)**

betöltésére.

**A munkaviszony időtartama:**

2020. év július hó 1. napjától – 2021. év június 30. napjáig tartó (1 év) határozott idő

**Foglalkoztatás jellege:**

Teljes munkaidő

**A munkavégzés helye:**

Budapest, Miskolc, Hajdúböszörmény, Kiskunfélegyháza, Szekszárd, Sopron

**A beosztáshoz tartozó, illetve a vezetői megbízással járó lényeges feladatok:**

* az agrárszakképzési centrum működtetése, a tevékenységi körébe tartozó feladatok ellátása a szakképzésről szóló 2019. évi LXXX. törvény (a továbbiakban: Szkt.), a szakképzésről szóló törvény végrehajtásáról szóló 12/2020. (II. 7.) Korm. rendelet (a továbbiakban: Szkr.), a nemzeti köznevelésről szóló 2011. évi CXC. törvény (a továbbiakban: Nkt.), valamint az államháztartásról szóló 2011. évi CXCV. törvényben és az államháztartásról szóló törvény végrehajtásáról szóló 368/2011. (XII. 31.) Korm. rendeletben foglaltak szerint,
* az agrárszakképzési centrumokban folyó agrárszakképzési alapfeladatok megtervezése, végrehajtásának ellenőrzése, értékelése,
* az agrárszakképzési centrumhoz tartozó intézmények igazgatói tevékenységének irányítása,
* munkáltató jogkör gyakorlása az agrárszakképzési centrum vezetői állású munkavállalói tekintetében, valamint munkájuk összehangolása,
* az agrárszakképzési centrum belső szabályzatainak elkészítése, az adatkezelés és az adattovábbítás belső rendjének meghatározása,
* az agrárszakképzési centrum szakmai programjának, szervezeti és működési szabályzatának, házirendjének – a kancellár egyetértésével történő – jóváhagyása,
* az agrárszakképző centrumban folyó széles körű szakmai, pedagógiai, agrárgazdasági munka irányítása,
* aktív szerepvállalás az agrárszakképzés iskolai rendszerű oktatásában, a felnőttoktatásban és a felnőttképzésben, valamint eredményes szakmai együttműködés a térség gazdasági, társadalmi és szakmai szereplőivel,
* a pályaorientációs tevékenység, a „Dobbantó” program és a műhelyiskola működési feltételeinek megteremtése, azok üzemeltetése,
* a térség munkaerő-piaci igényeinek folyamatos monitorozása, ezzel összefüggésben javaslattétel az agrárszakképző centrum képzési szerkezetének átalakítására,
* kapcsolattartás az agrárminiszter irányítása, illetve felügyelete alá tartozó agrárszakképző intézményekkel, egyéb háttérintézményekkel, a helyi önkormányzattal, tankerülettel, helyi agrár érdekvédelmi szervezetekkel és gazdasági kamarákkal,
* a főigazgató felel az agrárszakképző centrum szakszerű és törvényes működéséért.

**Illetmény és juttatások:**

A munkabér megállapítására a munka törvénykönyvéről szóló 2012. évi I. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* az Nkt. szerint pedagógus munkakör betöltésére jogosító felsőfokú végzettség,
* pedagógus szakvizsga keretében szerzett intézményvezetői szakképzettség,
* legalább 5 év pedagógus munkakörben vagy heti tíz tanóra vagy foglalkozás megtartására vonatkozó óraadói megbízás ellátása során szerzett szakmai gyakorlat,
* legalább hároméves köznevelési vagy szakképzési vezetői gyakorlat,
* legalább hároméves köznevelési intézményfenntartói vagy szakképző intézményfenntartói tapasztalat vagy köznevelési igazgatási, szakképzési igazgatási vagy közigazgatási tapasztalat,
* vagyonnyilatkozat-tételi kötelezettség teljesítésének vállalása.

**A munkakör betöltéséhez szükséges kompetenciák:**

* vezetői menedzsment készség,
* kiváló szervező- és kommunikációs készség,
* elemzőkészség,
* lojalitás,
* terhelhetőség,
* gyors, pontos munkavégzés.

**A pályázat elbírálásánál előnyt jelent:**

* agrár-szakmai szervezet munkájában szerzett vezetői tapasztalat,
* agrárgazdasági területen szerzett gyakorlati tapasztalat,
* országos vagy regionális pályázatok és projektek kezelésében szerzett jártasság,
* az agrárszakképzés területére vonatkozó nemzetközi kapcsolatrendszerben való közreműködés,
* szervezetfejlesztésben, nevelési-oktatási intézmény alapításában szerzett tapasztalat,
* felsőfokú gazdasági vagy vidékfejlesztő végzettség,
* felhasználói szintű informatikai ismeretek.

**A pályázat részeként benyújtandó iratok, igazolások:**

* Részletes életutat bemutató szakmai önéletrajz, az eddigi munkahelyek, munkakörök feltüntetésével, az eddigi szakmai munka részletes ismertetésével,
* Iskolai végzettséget, szakképzettséget és egyéb végzettséget igazoló iratok,
* A pályázó legalább 5 éves szakmai gyakorlatát és legalább 3 éves vezetői gyakorlatát vagy intézményfenntartói, köznevelési igazgatási, szakképzési igazgatási vagy közigazgatási tapasztalatát igazoló dokumentum (munkáltatói igazolás, munkakör megnevezésével),
* Amennyiben a szakmai gyakorlatát óraadói megbízás ellátásával igazolja, az arról szóló igazoló dokumentum,
* A megpályázott Agrárszakképző Centrum vezetésére vonatkozó legalább 5 éves szakmai program;
* 90 napnál nem régebbi keltezésű hatósági bizonyítvány a büntetlen előélet igazolására, valamint annak igazolására, hogy nem áll olyan foglalkozástól való eltiltás hatálya alatt, amely a munkaviszony létesítését nem teszi lehetővé vagy nyilatkozat arról, hogy a pályázat pozitív elbírálása esetén az erkölcsi bizonyítványt a megbízás napjáig a pályázó eredetben bemutatja,
* Nyilatkozat, amelyben vállalja főigazgatóvá történő megbízása esetén az egyes vagyonnyilatkozat-tételi kötelezettségekről szóló 2007. évi CLII. törvény szerinti vagyonnyilatkozat-tételi kötelezettséget,
* Nyilatkozat, amelyben hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez.

**A beosztás betölthetőségének időpontja:**

A beosztás 2020. július 1. napjáról tölthető be.

**A pályázat benyújtásának határideje:** 2020. március 31.

A pályázati kiírással kapcsolatosan további információt Soós Beatrix, az Agrárszakképzési Főosztály főosztályvezetője, délelőtt 8 és 11 óra között nyújt, a +36 (1)-795-9193-as telefonszámon.

**A pályázatok benyújtásának módja:**

Elektronikus úton "SZIF/391/2020., főigazgató" tárggyal a Személyügyi és Igazgatási Főosztály részére a hatterintezmenyek@am.gov.hu e-mail címen keresztül Elektronikus úton részére a E-mail címen keresztül

**A pályázat elbírálásának rendje:**

A határidőt követően megküldött, valamint a pályázati feltételeknek nem megfelelő pályázat érvénytelen, melyről a pályázó értesítést kap. Az érvényes pályázattal rendelkező pályázókat az agrárminiszter által létrehozott Bíráló Bizottság meghallgatja.

**A pályázat elbírálásának határideje:** 2020. május 30.

**A pályázati kiírás további közzétételének helye, ideje:**

* [www. kozigallas.gov.hu](http://www.kozigallas.gov.hu) – 2020. március 1.
* Oktatási és Kulturális Közlöny aktuális száma

**A munkáltatóval kapcsolatos egyéb lényeges információ:**

Az alkalmazásról – a pályázati eljárást követően – az agrárminiszter dönt. A pályázatban csak a kiírás feltételeinek mindenben megfelelő, határidőre beérkezett dokumentumokkal rendelkező pályázó vesz részt. Hiánypótlásnak nincs helye. A pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Korm. rendelet 23. § (8) bekezdése alapján a pályázatot a véleményezési határidő lejártát követő harminc, ha az elbírálásra váró pályázatok száma a huszonötöt eléri, hatvan napon belül el kell bírálni. A főigazgató felett a munkáltatói jogokat az agrárminiszter gyakorolja.